Diari Oficial de la Generalitat Valenciana


Sumari del DOGV 8562, del 04-06-2019 (2019/5544)

Licitació número SEC/01-2019. Subhasta per lots per a adjudicació d'autoritzacions demanials per a l'explotació d'instal·lacions temporals en domini públic maritimoterrestre a les platges d'Oliva, temporada 2019.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8562

Data del DOGV
:   04-06-2019

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2019/5544


Data del document
:   28-05-2019

Organisme emissor
:   Ajuntament d'Oliva

Tipus de document
:   Anunci

Descriptors 

:   * Oliva
    * contracte administratiu

Licitació número SEC/01-2019. Subhasta per lots per a adjudicació d'autoritzacions demanials per a l'explotació d'instal·lacions temporals en domini públic maritimoterrestre a les platges d'Oliva, temporada 2019. [2019/5544]  
1. Entitat adjudicadora  
a) Organisme: Ajuntament d'Oliva.  
b) Dependència que tramita l'expedient: Contractació Administrativa.  
c) Número d'expedient: INSTAL.TEMP.SEC/01-2019.  
  
2. Objecte del contracte  
a) Descripció de l'objecte: regulació de les condicions que han de regir el procediment per a adjudicar les autoritzacions de naturalesa administrativa per a l'explotació d'instal·lacions temporals de caràcter lucratiu en domini públic maritimoterrestre a les platges d'Oliva, segons el detall de les instal·lacions agrupades per lots indivisibles que s'assenyalen en la clàusula primera del PCAP i annex del PPT, i que afecten les platges de Terranova-Burguera, Pau-Pi, Aigua Blanca, Rabdells i Aigua Morta.  
b) Lloc d'execució: platges d'Oliva.  
c) Termini d'autorització: el termini de vigència de les autoritzacions s'estendrà des de l'endemà de la formalització de cada contracte en document administratiu derivat de l'adjudicació de l'autorització atorgada per lots indivisibles i fins a la data de final d'ocupació concretat per a la instal·lació de què es tracte en la clàusula 1.1 PCAP. Aquest termini de vigència podrà ser prorrogat, per anualitats o temporades addicionals, fins a un màxim de tres pròrrogues, per la qual cosa la duració total màxima possible de les autoritzacions no podrà excedir de quatre temporades (2019-2022).  
  
3. Procediment, criteris i forma d'adjudicació  
a) Procediment: pública concurrència.  
b) Criteri d'adjudicació: un únic criteri, el preu, formulat per escrit en sobre tancat.  
c) Forma d'adjudicació: subhasta per licitacions al més-dient i de viva veu, a fi de poder millorar, si escau, el preu efectuat per escrit.  
  
4. Pressupost base de licitació  
El tipus mínim de licitació, que podrà ser millorat a l'alça, per a cada lot, queden concretats en els següents:  
  
Número de lot Preu mínim de licitació  
 Lot 01 7.388,20 €  
 Lot 02 6.046,48 €  
 Lot 03 8.573,10 €  
 Lot 04 627,30 €  
 Lot 05 7.883,07 €  
 Lot 06 598,98-  
 Lot 07 435,63 €  
 Lot 08 490,08 €  
 Lot 09 480,93-  
 Lot 10 191,68 €  
 Lot 11 6.842,80 €  
 Lot 12 7.213,95 €  
 Lot 13 1.916,76 €  
 Lot 14 1.742,51 €  
 Lot 16 6.938,64 €  
 Lot 17 9.074,94 €  
 Lot 20 174,25 €  
 Lot 21 7.910,95 €  
  
5. Garanties exigides  
a) Garanties provisionals i definitives de caràcter municipal.  
S'exigeix garantia provisional per a participar en la licitació de la major part dels lots, així com una garantia definitiva per a tots els lots, en els termes i imports que s'assenyalen en la clàusula huitena i novena del plec de clàusules administratives.  
b) Depòsit previ a favor de la Demarcació de Costes de València:  
  
Amb caràcter individual per a cada instal·lació que compon o conforma un determinat lot, l'adjudicatari d'aquest haurà de constituir a favor de la Demarcació de Costes a València un depòsit (o garantia) previ, pels imports que s'indiquen en la clàusula sisena del PCAP.  
  
  
6. Obtenció de documentació i informació  
a) Entitat: Ajuntament d'Oliva, Departament de Governació i Contractació Administrativa.  
b) Domicili: plaça de l'Ajuntament, 1.  
c) Codi postal i localitat: 46068 Oliva.  
d) Telèfon: 986 020 612, extensions 577 i 548.  
e) Fax: 466 945 838.  
f) Pàgina web municipal: www.oliva.es, perfil de contractant, on podran examinar-se de forma íntegra els plecs de clàusules administratives i el de prescripcions tècniques particulars, i els tres documents annexos al PCAP.  
g) Data límit d'obtenció de documents i informació: fins al dia anterior al de la finalització del termini de presentació d'ofertes.  
  
7. Presentació d'ofertes  
a) Entitat: dins del termini de quinze dies naturals següents al de la publicació del present anunci en el Diari Oficial de la Generalitat Valenciana.  
b) Documentació a presentar: la que consta en la clàusula onzena del plec de clàusules administratives.  
c) Lloc de presentació: en el registre de pliques situat en el Departament de Contractació Administrativa d'aquest Ajuntament d'Oliva (1a planta), en horari d'atenció al públic, de 09.00 a 14.00 h, situat en la plaça de l'Ajuntament, 1, d'Oliva. Quan la proposició s'envie per correu, el licitador haurà de justificar la data d'imposició de l'enviament en l'oficina de Correus i comunicar a l'òrgan de contractació la remissió de l'oferta mitjançant tèlex, telegrama o fax, en el mateix dia.  
  
8. Obertura d'ofertes  
a) Entitat: Ajuntament d'Oliva.  
b) Data i lloc: s'assenyala en la Clàusula tretzena del plec de clàusules administratives.  
  
9. Altres informacions  
a) No podran prendre part en aquest procediment aquelles persones naturals o jurídiques que durant l'última temporada o anualitat hagen sigut sancionats per aquest ajuntament, mitjançant expedient que haguera adquirit el caràcter de fermesa en via administrativa, a conseqüència de faltes greus o molt greus relacionades amb el desenvolupament de l'explotació de l'activitat objecte de la instal·lació/entitat que integra els respectius lots d'adjudicació.  
b) Un mateix licitador o candidat (siga persona física o jurídica) només podrà presentar ofertes com a màxim per a dos lots diferents, per la qual cosa un mateix licitador tampoc podrà resultar adjudicatari de més de dos lots.  
  
10. Publicitat dels plecs  
L'article 113.6 del Reial decret 876/2014, de 10 d'octubre, pel qual s'aprova el Reglament general de costes, estableix l'obligatorietat de publicar els plecs administratius i tècnics que regeixen el procediment que ens ocupa. No obstant això, i donada l'extensió d'aquests, és impossible la publicació íntegra; per això, es podran consultar íntegrament en la pàgina web de l'Ajuntament d'Oliva, així com en la plataforma de contractes del sector públic, servint el present anunci com de compliment del tràmit de la citada publicitat.  
  
Oliva, 28 de maig de 2019.- L'alcalde en funcions: David González Martínez.